KOMISSION ASETUS (ETY) N:o 1679/92,
annettu 29 päivänä kesäkuuta 1992,
siemenalan yhteisestä markkinajärjestelystä annetun neuvoston asetuksen (ETY) N:o 2358/71 soveltamisessa tarvittavien tietojen toimittamisesta annetun asetuksen (ETY) N:o 3083/73 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna asetuksella (ETY) N:o 1740/91(2), ja erityisesti sen 9 artiklan,
sekä katsoo, että
komission asetuksessa (ETY) N:o 3083/73(3), sellaisena kuin se on viimeksi muutettuna asetuksella (ETY) N:o 3642/88(4), täsmennetään tiedot, jotka jäsenvaltioiden on annettava komissiolle tiedoksi sekä näiden tiedoksi antamisten päättymispäivät,
kokemus on osoittanut, että asetuksen (ETY) N:o 3083/73 liitteessä olevassa 1 kohdassa vaaditun sopimukseen kuuluvan pinta-alan arviointi on äärettömän vaikeaa; saadut tulokset eivät ole luotettavia; tästä johtuen sopimukseen kuuluvien pinta-alojen tiedoksi antamisen ei enää pitäisi olla jäsenvaltioille pakollista, ja
tässä asetuksessa säädetyt toimenpiteet ovat siementen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 3083/73 liitteessä oleva 1 kohta.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 1992.